OzLabs/hebrew-wiki-articles huggingface dataset:
בית הכנסת מעלם

בית הכנסת מעלם (בטורקית: Maalem Sinagogu) הוא בית כנסת הממוקם על המדרונות המשקיפים על קרן הזהב שליד בית האבות היהודי ברובע האסקוי באיסטנבול, טורקיה. זהו בית הכנסת היחיד שנותר פעיל באזור שבו היו בעבר יהודים רבים מהעדה הקראית. בית הכנסת פתוח לביקורים בימי חול, ומתקיימות בו תפילות שבת באופן קבוע.

בית הכנסת מעלם נפתח לקהל בשנת 1754. הוא נבנה מחדש בשנת 1931 על ידי יהודי איטליה, לאחר שהמבנה המקורי נהרס. בית הכנסת שופץ בין השנים 1992–1994 לאחר שהוא היה נטוש במשך שנים. בין השנים 2003–2007 בית הכנסת היה סגור מטעמי ביטחון. רק לאחר שהוסדרו סידורי הביטחון נפתח בית הכנסת לתפילות. בית הכנסת ניצב בתוך חצר מוגנת בחומה גבוהה. שני עמודי שיש תומכים את מבואת הכניסה, הנפתחת לאולם גדול, כמעט מרובע, עם שישה עמודים. הבימה עומדת באמצע האולם ולה צורה של ספינה, כמו בבית הכנסת אהדריה. מתחת לכיפה קטנה עם עיטורי פרחים, נמצא ארון הקודש, שדלתות העץ שלו בעלות פיתוחים מוזהבים. קירות האולם טויחו בצבע בהיר המנוגד לצבע ספסלי העץ הכהים. לאחר השיפוץ צבע פנים האולם הוחלף לצבעים שבין כחול שמיים ללבן. בשיפוץ חודש הצבע של חלק מקישוטי הקיר.

== ראו גם ==
* יהדות טורקיה
* רשימת בתי הכנסת בטורקיה

== קישורים חיצוניים ==
* [https://web.archive.org/web/20070513104859/http://www.musevicemaati.com/ הרבנות הראשית לטורקיה]
* [https://www.nli.org.il/he/images/NNL_ARCHIVE_AL997005052910405171/NLI#$FL42301261 צילום פנים בית הכנסת כפי שמופיע באוסף הספרייה הלאומית]
* 

== הערות שוליים ==

קטגוריה:איסטנבול: בתי כנסת
ביזי פיננסים בע"מ

ביזי (Bizi) היא חברה בתחום הפינטק המספקת קווי אשראי לעסקים קטנים ובינוניים באמצעות פלטפטרמה דיגיטלית ייחודית. החברה פועלת בפיקוח רשות שוק ההון, ביטוח וחסכון בהתאם לרישיון שמספרו 63565.

== היסטוריה ==
החברה הוקמה ב-2021<ref></ref>. מניות החברה נחלקות בין חברת האשראי החוץ בנקאי האמריקאית [https://www.bluevine.com/ BlueVine], חברת הביטוח הפניקס ו[https://orshay.com/ חברת אורשי].

== המוצר ==
החברה מציעה מוצר חדש והיחיד מסוגו בישראל ובבסיסו עומדת תפיסת קווי האשראי<ref></ref>. Bizi מאפשרת לעסק לעבור תהליך חיתום דיגיטלי ומהיר שלוקח לא יותר מ-10 דקות שבסופו, על בסיס אלגוריתם שפותח בחברה, מנותח המצב הפיננסי של הלקוח ומועמד לרשותו קו אשראי.<ref></ref>

מרגע הקמת קו האשראי, הלקוח יכול לקחת ולהחזיר כסף מהקו העומד לרשותו, בהתאם לצורך המיידי שלו, ללא עלויות נוספות.<ref></ref>

פעילות החברה היא דיגיטלית בלבד, ללא סניפים.
לוגו
משרדי החברה ממוקמים ברחוב תובל 40, מגדל ספיר, רמת גן.

== קישורים חיצוניים ==

* [https://www.themarker.com/markets/2022-01-30/ty-article/.premium/0000017f-da7d-dea8-a77f-de7f0dea0000 חברת הפינטק בלו ויין מרחיבה את פעילותה לישראל - שוק ההון - TheMarker], באתר דה מרקר
* [https://www.calcalist.co.il/calcalistech/article/skrduc7cy ביזי הישראלית תחל להעניק אשראי לעסקים קטנים על בסיס טכנולוגיה של BlueVine | כלכליסט (calcalist.co.il)], באתר כלכליסט
* [https://www.tech12.co.il/index-startups/Article-1daf546897aae71026.htm פינטק ישראלי לישראלים: שירות קווי האשראי של BlueVine לעסקים קטנים מגיע לארץ], באתר tech12
* [https://www.israelhayom.co.il/business/article/14450238 בעקבות העלאות הריבית: עסקים קטנים ובינוניים מתקשים לשמור על מסגרת אשראי], באתר ישראל היום
* [https://www.themarker.com/markets/2023-06-26/ty-article/00000188-f7a8-d6ce-abb9-f7ffc1d10000 מסגרות האשראי של עסקים קטנים התייקרו ב-14% ברבעון אחד], באתר דה מרקר
* [https://www.calcalist.co.il/article/sks7gdu92 בעלי עסקים? הכירו את חברת הפינטק שתחסוך לכם אלפי שקלים שלא ידעתם שאתם משלמים לבנק!], באתר כלכליסט
* [https://www.boi.org.il/roles/supervisionregulation/bank-sup/open-banking/ בנק ישראל פועל ליישום הבנקאות הפתוחה בישראל מתוך הכרה בחשיבותה לכלל הלקוחות והשחקנים הפיננסים, ולכן גיבש סטנדרט אחיד לבנקאות פתוחה בישראל.] באתר בנק ישראל

== הערות שוליים ==

2023 11
בית הכנסת חסד לאברהם

בית הכנסת חסד לאברהם (או בית הכנסת בויוקאדה ) הוא בית כנסת בויוקאדה , איסטנבול, טורקיה. הוא פתוח לתפילות ושירותי דת, רק בחודשי הקיץ, כמו בתי הכנסת האחרים באיי הנסיכים. <ref></ref>

== מיקום ==
בית הכנסת חסד לאברהם ממוקם על האי בּוּיוּקָאדָה (Büyükada – "האי הגדול" או בשמו היווני 'פרינקיפוס', Πρίγκιπος) הוא הגדול והמאוכלס ביותר באיי הנסיכים שבמפרץ איסטנבול שבאגן המזרחי של ים מרמרה. הוא נמצא במרחק של כעשרים קילומטרים דרומית-מזרחית מהעיר איסטנבול שבטורקיה.

== פעילות ==
בית הכנסת חסד לאברהם הוקם בשנת 1904 בתקופת האימפריה העות'מאנית, ובשנת 1985 הוא שופץ על ידי הקהילה היהודית. <ref></ref> בית הכנסת פתוח רק במהלך חודשי הקיץ, כאשר רוב האוכלוסייה היהודית מאיסטנבול מגיעה לבלות את חודשי הקיץ באי Buyukada, <ref></ref> בסירות ומעבורות נוסעים מנקודות שונות באיסטנבול. עונת הקיץ נפתחת לפני חג השבועות. בית הכנסת מתוחזק על ידי הקהילה היהודית בהנהגתו של הרב סלים אשכנזי. הרבנית הדר אשכנזי, אשתו של הרב סלים אשכנזי, מנהלת במקום מקווה בשם אלי עובדיה, המיועד לנשים בלבד. בחודשי פעילותו, מתקיימים בבית הכנסת חסד לאברהם, תלמודי תורה, ערבי בידור מוזיקליים, סעודות, אירועי בר מצווה ובת מצווה שמתקיימים לאחר שעות הלימוד בתלמודי התורה.

<gallery mode="packed" heights="140">
קובץ:בית כנסת חסד לאברהם-פנים-4.jpg|פנים בית הכנסת חסד לאברהם
קובץ:בית הכנסת חסד לאברהם - שרטוט-5.jpg|הטלים שונים משרטוטי בית הכנסת

</gallery>

== ראו גם ==
* היסטוריה של היהודים בטורקיה
* רשימת בתי הכנסת בטורקיה

== קישורים חיצוניים ==
* [https://www.gettyimages.co.uk/detail/photo/hesed-le-avraam-synagogue-buyukada-royalty-free-image/1421993759 תמונות מתוך בית הכנסת חסד לאברהם באתר gettyimages ]
* [https://web.archive.org/web/20070513104859/http://www.musevicemaati.com/ הרבנות הראשית לטורקיה]
* [https://web.archive.org/web/20071017023123/http://www.salom.com.tr/Default.aspx עיתון שלום - העיתון היהודי הראשי בטורקיה]

== הערות שוליים ==

קטגוריה:איסטנבול: בתי כנסת
הפיגוע בטבריה (1979)

הפיגוע בטבריה ב-1979 היה פיגוע תופת ברחוב הגליל בטבריה בו נרצחו שני נערים ישראלים ונפצעו 36.

== הפיגוע ==
ב-14 במאי 1979, ערב ל"ג בעומר ה'תשל"ט הוטמן מטען חבלה ברחוב הגליל שבטבריה, בפח אשפה הסמוך לתחנת אוטובוס. המטען התפוצץ וכתוצאה מכך נרצחו שני נערים ישראלים שעברו במקום ונפצעו 36 אנשים, מהם חמישה באופן קשה. המטען הונח על ידי המחבל זיאד אבו עין שלאחר מכן מונה להיות שר ברשות הפלסטינית.

== לאחר הפיגוע ==
לאחר הפיגוע עבר אבו עין לירדן באישור שלטונות ישראל ומשם לארצות הברית. בניסיון פיגוע נוסף שבוצע שבועיים לאחר מכן, נתפסה עטאף יוסף בעת שהניחה מטען חבלה בתחנה המרכזית בירושלים ובעקבות זאת נעצר מפעילה, ג'מאל יאסין. בחקירתו הודה יאסין שהוא הכין את הפצצה שהתפוצצה בטבריה והצביע על אבו עין כמי שקיבל ממנו את הפצצה ואת רכבו והניח את הפצצה בטבריה.

בעקבות זאת הגישה ישראל לארצות הברית בקשת הסגרה לאחר שבאוגוסט 1979 אבו עין נעצר בשיקגו. בדצמבר 1979 החליטה שופטת פדרלית בשיקגו על הסגרת אבו עין, ובדצמבר 1981 הוסגר אבו עין לישראל, לאחר שזו התחייבה להתייחס אליו כאל אסיר פלילי רגיל. אבו עין היה האסיר הראשון שהוסגר מארצות הברית לישראל על פי הסכם ההסגרה ביניהן. הסגרתו ספגה ביקורת מצד גורמים פלסטינים שטענו שנעשתה אף על פי שלא היו ראיות לאשמתו של אבו עין.

==הערות שוליים==

קטגוריה:טבריה: היסטוריה
קטגוריה:פיגועי טרור בישראל ב-1979
קטגוריה:רצח קטינים בישראל על רקע לאומני
קטגוריה:ישראל: פיגועי מטען חבלה
קטגוריה:פת"ח
קטגוריה:כביש 90: פיגועים
דריוש ח'ונג'י

דריוש ח'ונג'י (בפרסית: داریوش خنجی; נולד ב-21 באוקטובר 1955) הוא צלם קולנוע איראני-צרפתי. עבד עם מספר במאים בין-לאומיים, כולל דייוויד פינצ'ר, וודי אלן, ז'אן-פייר ז'נה, גאס ואן סנט, רומן פולנסקי, וונג קאר-וואי , מיכאל הנקה, דני בויל, סטיבן פרירס, פיליפ פארנו , בונג ג'ון-הו, ניקולס וינדינג רפן, פול תומאס אנדרסון, וס אנדרסון, ג'ונתן גלייזר, פבלו לארין , האחים ספדי, אלחנדרו גונסלס איניאריטו וג'יימס גריי .<ref name=":0"></ref> היה מועמד לשני פרסי אוסקר, פרס באפט"א ושלושה פרסי סזאר.<ref name=":0" />

== ביוגרפיה וקריירה ==
ח'ונג'י נולד בטהראן, איראן, לאב איראני ולאם צרפתייה. בגיל צעיר עברה משפחתו לצרפת. הוא החל להתעניין בקולנוע בשלב מוקדם.<ref name=":1"></ref> מאוחר יותר בחייו, הוא עבר לארצות הברית כדי ללמוד ב-UCLA ולאחר מכן התמחה בקולנוע באוניברסיטת ניו יורק ומהמרכז הבין-לאומי לצילום. במהלך תקופה זו, שני מורים השפיעו על החלטתו להיות צלם קולנוע: ג'ונאס מקאס והאייג מנוגיאן (המורה לקולנוע של מרטין סקורסזה).<ref name=":1" /> הוא הסביר: "כל מה שרציתי לעשות זה לצלם את הסרטים של התלמידים האחרים. התעסקתי בכוחה של התמונה והרבה פחות בעלילה".

בשנת 1998 את הקליפ של "Frozen" עבור הזמרת-יוצרת האמריקאית מדונה.<ref></ref> הוא הועמד לפרס MVPA בקטגוריית "הצילום הטוב ביותר".<ref></ref>

ח'ונג'י עבד על ארבעה סרטים של וודי אלן: "כל דבר אחד" (2003), "חצות בפריס" (2011),<ref></ref> "לרומא באהבה" (2012),<ref></ref> ו"קסם לאור ירח" (2014).<ref></ref> בשנת 2012 צילם את הסרט "אהבה" זוכה פרס דקל הזהב, שגם זכה בפרס אוסקר בקטגוריית "הסרט הבין-לאומי הטוב ביותר" והועמד בקטגוריית "הסרט הטוב ביותר".<ref></ref>

== חיים אישיים ==
ח'ונג'י נשוי למריאן שמטוב, בתו של האדריכל הצרפתי פול שמטוב, ויש לו שלושה ילדים: מארי לואיז, ז'וזפין ואלכסנדר.<ref name=":0" />

== פילמוגרפיה נבחרת ==
להלן לקט מעבודותיו של ח'ונג'י שפורסמו במרוצת השנים:

=== קולנוע ===

=== וידאו קליפים ===

== קישורים חיצוניים ==

== הערות שוליים ==

קטגוריה:צלמי קולנוע צרפתים
קטגוריה:אישים ממוצא צרפתי
קטגוריה:עורכי קולנוע איראנים
קטגוריה:בוגרי אוניברסיטת קליפורניה בלוס אנג'לס
קטגוריה:איראנים שנולדו ב-1955
קטגוריה:צרפתים שנולדו ב-1955
מסונגה

מסונגה (באנגלית: Masunga) היא עיירה המשמשת כבירת מחוז צפון־מזרח בבוטסואנה. נכון לשנת 2011, אוכלוסייתה מונה 5,696 תושבים.

== גאוגרפיה ==
העיירה ממוקמת בגובה של 1,180 מטרים מעל פני הים, כ־15 קילומטרים מדרום לגבול עם זימבבואה, כ־60 קילומטרים מצפון לפרנסיסטאון וכ־470 קילומטרים מצפון־מזרח לגאבורון, בירת המדינה.

== תחבורה ==
את העיר משרת כביש משני המתחבר לכביש המתחיל בבולאוואיו בזימבבואה, ממשיך לפרנסיסטאון ולגאבורון ומשם לפרובינציה הצפון־מערבית בצפון דרום אפריקה. ישנן דרכים משניות נוספות המקשרות בין מסונגה לבין מאון וגנזי.

== קישורים חיצוניים ==

==הערות שוליים==

קטגוריה:בוטסואנה: ערים
חלומה של קסנדרה

חלומה של קסנדרה (באנגלית: Cassandra's Dream) הוא סרט פשע משנת 2007 בכתיבה ובימוי של וודי אלן, עם יואן מקגרגור וקולין פארל בתפקידים הראשיים.

הסרט צולם בבריטניה והוא קופרודוקציה אמריקאית, איטלקית ובריטית.

העלילה היא על שני אחים הגרים בדרום לונדון המסתבכים בפשע עד לסוף הטראגי.

==תקציר העלילה==
בריאן בליין (ג'ון בנפילד) ואשתו דורותי (קלייר היגינס) מפעילים מסעדה קטנה בדרום לונדון. יש להם שני בנים בוגרים - איאן (יואן מקגרגור) וטרי (קולין פארל). טרי נשוי לקייט (סאלי הוקינס) ועובד במוסך לתיקון והשכרת כלי רכב. איאן הוא רווק ועוזר לאביו בניהול המסעדה בה עובדת המלצרית לוסי (אשלי מדקוויי).

טרי מכור להימורים - פוקר ומרוצי כלבים. באחד המרוצים הוא זוכה בפרס ובכסף הם רוכשים סירת מנוע יד שנייה בשם "חלומה של קסנדרה" (מכאן שם הסרט). לשיט הבכורה הם מצרפים את קייט ולוסי. בחזרה מתעכב איאן לעזר לבחורה שמכוניתה נתקעה. הוא מצליח להניע את רכבה והיא נותנת לו את כרטיס הביקור שלה. שמה אנג'לה סטארק (היילי אטוול) והיא שחקנית תיאטרון.

איאן מבקר אותה בתיאטרון ומתאהב בה. יש לו תוכניות לעתיד, הוא רוצה לעזוב את המסעדה, לעבור עם אנג'לה ללוס אנג'לס ולהשקיע שם בבתי מלון. לשם זה הוא זקוק לכסף שאין לו.

גם טרי זקוק נואשות לכסף. הוא הפסיד הרבה במשחקי פוקר וחייב כסף לאנשי השוק האפור.

הישועה מגיעה מהדוד הווארד (טום וילקינסון), אחיה של דורותי. הוא רופא מנתח פלסטי מצליח ואיש עסקים שיש לו קליניקות בכמה ארצות. הוא תומך גם בעסק המסעדה ודורותי מעריצה אותו.

הווארד מגיע לביקור וטרי ואיאן מבקשים את עזרתו הכספית. הוא מגלה להם כי שותפו לשעבר מרטין ברנס (פיל דייוויס) עומד להעיד נגדו על מעשים לא חוקיים שעשה וזה יכול להרוס את עסקיו ולגרום למאסרו. הוא מבקש מהאחים לחסל את ברנס ותמורת זה ייתן להם כל עזרה כספית שיבקשו.

איאן נחוש בדעתו לבצע את הרצח אך טרי מהסס. הוא נתון למצבי רוח מתחלפים, נוטל תרופות הרגעה ומרבה לצרוך אלכוהול. לבסוף הוא משתכנע ומייצר לשניהם נשק מאולתר. הם אורבים לברנס ברחוב חשוך ויורים בו למוות.

הווארד ואיאן מרוצים אבל טרי עובר משבר נפשי ומדבר מתוך שינה על כך שרצח אדם. הוא מתפרע במוסך והמנהל (ג'ים קרטר) מפטר אותו. איאן מתייעץ עם הווארד וזה מבין כי הוא מסכן את שניהם ומורה לו להיפטר מאחיו בצורה שתיראה כתאונה.

איאן מזמין את טרי לשיט בסירתם כדי להירגע. טרי אומר לו כי אחר כך ילך למשטרה ויסגיר את עצמו. איאן מסתער עליו בזעם אך טרי משליך אותו לקבינה ואיאן נופל, שובר את מפרקתו ומת. טרי המזועזע מטביע את עצמו. השוטרים החוקרים מגיעים למסקנה כי מדובר כאן ברצח והתאבדות.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|יואן מקגרגור
|איאן בליין
|
|-
|קולין פארל
|טרי בליין
|
|-
|היילי אטוול
|אנג'לה סטארק
|
|-
|סאלי הוקינס
|קייט
|
|-
|ג'ון בנפילד
|בריאן בליין
|
|-
|קלייר היגינס
|דורותי בליין
|
|-
|טום וילקינסון
|הווארד
|
|-
|פיל דייוויס
|מרטין ברנס
|-
|אשלי מדקוויי
|לוסי
|עובדת במסעדה
|-
|ג'ים קרטר
|מנהל מוסך
|
|-

|}

==קישורים חיצוניים==

*[https://www.youtube.com/watch?v=0MiQnYU_s74 קדימון לחלומה של קסנדרה], באתר יוטיוב
*[https://prod-www.tcm.com/tcmdb/title/649414/cassandras-dream#overview חלומה של קסנדרה], באתר TCM

קטגוריה:סרטי 2007
קטגוריה:סרטים אמריקאיים
קטגוריה:סרטים בריטיים
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי וודי אלן
הלן לווינטל

הלן לווינטל (1910–1989), האישה האמריקאית הראשונה שסיימה את כל מסלול הלימודים בבית ספר לרבנות
הלן לווינטל מדברת מהדוכן
הלן הדסה לווינטל (באנגלית: Helen Levinthal) (1910–1989)<ref name="google"></ref> הייתה דמות משמעותית בהיסטוריה של קבלת נשים יהודיות לשמש כרבניות.

== ביוגרפיה ופעילות ==
הלן לווינטל הייתה בתו של ישראל ה' לווינטל, נשיאת סניף הדסה המקומי במחוז ווסטצ'סטר, ניו יורק, רבה מפורסמת בעיר ובעלת השכלה יהודית משמעותית.<ref name="google2"></ref> בשנת 1939 הייתה לאישה האמריקאית הראשונה שסיימה את כל מסלול הלימודים בבית ספר לרבנות, אותו עשתה במכון היהודי לדת בניו יורק.<ref name="hadassah"></ref> התזה שלה הייתה על זכות הבחירה לנשים מנקודת מבט של ההלכה היהודית.<ref name="jwa"></ref> עם זאת, בסיום לימודיה, היא קיבלה רק תואר שני באותיות עבריות (ותעודה המכירה בהישגיה), ולא תואר שני באותיות עבריות והסמכה כפי שקיבלו הגברים, שכן הפקולטה סברה שעדיין לא הגיע הזמן להסמכת נשים לרבנות.<ref name="google2" /><ref name="google3"></ref>

בשנת 1939, בעקבות סיום לימודיה הפורמליים של לווינטל במכון, ולאחר ויכוח פנימי בתוך הפקולטה, העניק הרב ד"ר סטפן ס. ווייז ללווינטל שתי תעודות. תעודה סטנדרטית באנגלית ותעודה בעברית, שהעניקה לה את התואר רבנית מוסמכת.<ref>CAPLAN, K. (1999). [http://www.jstor.org/stable/23886248 The Life and Sermons of Rabbi Israel Herbert Levinthal (1888-1982)]. American Jewish History, 87(1), 1–27.</ref>

במרץ 1939, לפני סיום לימודיה, הזמין אותה אביה להטיף בבית הכנסת שלו, נושא הדרשה שלה היה "האישה היהודייה מול עולם חדש". היא גם דיברה באותה שנה בפני קהל של 900 איש באודיטוריום של קהילת שראל ציון בנושא "עתיד היהדות".<ref name="pqarchiver"></ref> בשנת 1940 הטיפה בתקופת הימים הנוראים בקהילת בני שלום בברוקלין, כפי שצוין במגזין טיים.<ref>http://time-demo.newscred.com/article/fca9758cc637ebb7b9be6f6961d8e601.html/edit</ref> זמן קצר לאחר מכן, היא הפכה לאחת משלוש נשים (האחרות היו יהודית קפלן ואוויס קלמיץ), שנבחרו על ידי לשכת ההרצאות של המרכז היהודי להרצות ברחבי ארצות הברית בנושאים יהודיים.<ref name="google3" />

ב-1 ביולי 1939 נישאה לווינטל ללסטר ליונס.<ref></ref>

בשנת 1988 העניק לה ה-היברו יוניון קולג' "תעודת הכרה מיוחדת". בשנת 1989, בגיל 79 נפטרה מגידול במוח.<ref name="nytimes"></ref> בהספד עליה ב"ניו יורק טיימס" היא כונתה "חלוצה בחינוך יהודי לנשים".<ref name="nytimes" />

בשנת 1991 הוקמה לכבודה מלגת זיכרון בשם הלן לווינטל ליונס ב-ניו רושל קרן חניכים, על ידי בעלה לשעבר לסטר ליונס.<ref name="campership"></ref>

== ראו גם==
* מרתה נוימרק
* אירמה לינדהיים

== הערות שוליים ==

קטגוריה:נפטרים ב-1989
קטגוריה:ילידי 1910
קטגוריה:רבניות רפורמיות
קטגוריה:בוגרות היברו יוניון קולג'
מרתה נוימרק

מרתה נוימרק בשנת 1920
מרתה נוימרק (באנגלית: Martha Neumark) (1904–1981)<ref name=":0"></ref> הייתה דמות בולטת בהיסטוריה של הסמכת נשים לרבנות. על פי דיווחים רבים, היא היהודייה הראשונה שהתקבלה לבית ספר לרבנות.<ref></ref><ref>Marcus, Jacob Rader. The American Jewish Woman: A Documentary History, pp. 739-744.</ref>

== ביוגרפיה ==
תמונה של מרתה נוימרק פורסמה בשיקגו סנטינל
מרתה נוימרק נולדה לרב ד"ר דיוויד נוימרק (1866–1924),<ref>The Boston Globe (Boston, Massachusetts), 16 Dec 1924, Tuesday. Page 3.</ref> פרופסור בהיברו יוניון קולג' ליהדות רפורמית ודורה נוימרק (נפטרה ב-1959). שני אחיה היו סלומיאה בריינין ועמנואל ק' נוימרק.<ref>The Cincinnati Enquirer (Cincinnati, Ohio), 16 Jul 1959, Thursday. Page 21.</ref>

ב-1921 הפכה נוימרק לסטודנטית הראשונה בהיברו יוניון קולג' שהצהירה על רצונה להיות רבנית.<ref></ref><ref></ref> באותה שנה היא ביקשה דוכן לימים הנוראים בשנה הבאה, בדיוק כפי שיקבלו חבריה לכיתה.<ref name=":0" /> נשיא המכללה אמר למועצת הנגידים שלה שזה הגיוני שאם היא אכן תטיף ותסיים את הקורסים הנדרשים, יש להסמיך אותה; הנושא עורר ויכוח על הסמכת נשים, שכן אף אישה מעולם לא הוסמכה לרבנות.<ref name=":0" /> 

הפקולטה אישרה את הטפתה אם הקהילה המדוברת לא תתנגד, אך מאוחר יותר אסרה זאת מכיוון שנכשלה באחד הקורסים שלה.<ref></ref> עם זאת, הדיון על הסמכת נשים שעוררה נמשך. בשנת 1922 נוימרק ואביה השתתפו בוועידת המרכזית של רבני אמריקה (CCARׂׂׂׂ), שם הצליחה לשכנע אותם להסמיך נשים לרבנות.<ref name="bare_url_a"></ref> ה-CCAR הכריז בתשובה משנת 1922, "לא ניתן לשלול מאישה בצדק את הפריבילגיה של הסמכה", לאחר הצבעה שתוצאתה הייתה 56 נגד 11 בעד הצהרה זו.<ref name=":0" /> עם זאת, מועצת המכללה עדיין סירבה לשקול נשים להסמכה, והצביעה (כפי שזכרה נוימרק) שישה מול שני רבנים נגדה.<ref name=":0" /><ref name="bare_url_a" /> נוימרק קיבלה אפוא הסמכה כמנהלת בית ספר דתי במקום הסמכה, למרות שבילתה 7 וחצי שנים בבית הספר לרבנות.<ref name=":0" />

בשנת 1925 התפרסם מאמרה של נוימרק "הרבנית האישה: סקיצה אוטוביוגרפית של המועמדת הראשונה לרבנות", ב-טריביון היהודי וב-היברו סטנדרט.<ref></ref>

כמה מהמסמכים האישיים שלה שמורים כעת במרכז ג'ייקוב ראדר מרקוס בארכיון היהודי האמריקאי בהיברו יוניון קולג'.<ref></ref>

בעקבות נוימרק, היו מקרים נוספים של נשים יהודיות אמריקאיות שלמדו להסמכה לרבנות אך נדחו מקבלת הסמכה רשמית, בין היתר הלן לווינטל. ההסמכה של לווינטל נדחתה לאחר שסיימה את לימודיה ב-1935.<ref></ref>

=== שירות העיתונות היהודית העצמאית ===
בתחילת שנות ה-40 שימשה נוימרק כעורכת בפועל של שירות העיתונות היהודית העצמאית.<ref>"Welles urges Jews to have faith", Chicago Sentinel, 15 April 1943, Page 50.</ref>

== חיים אישיים ==
מרתה נוימרק נישאה להנרי מונטור בשנת 1924. בני הזוג התגרשו בשנת 1956. נוימרק נפטרה בשנת 1981 בגיל 77.<ref>Daily News (New York, New York), 23 Sep 1981, Wed. Page 43.</ref>

==ראו גם==

* רגינה ג'ונאס
* ריי פרנק
* הלן לווינטל
* לנה ארונסון

==קישורים חיצוניים==

== הערות שוליים ==

קטגוריה:נפטרים ב-1981
קטגוריה:ילידי 1904
קטגוריה:רבניות רפורמיות
קטגוריה:בוגרות היברו יוניון קולג'
תחנת הרכבת של בייג'ינג

תחנת הרכבת של בייג'ינג או תחנת בייג'ינג (בסינית מפושטת: 北京火车站; בסינית מסורתית: 北京火車站; בפין-יין: Běijīng Huǒchēzhàn) היא תחנת רכבת לנוסעים ברובע דונגצ'נג, בייג'ינג, בירת הרפובליקה העממית של סין. התחנה ממוקמת סמוך למרכז העיר (מכיוון דרום מזרח) בתוך כביש הטבעת השני. מצפון לתחנת הרכבת נמצא רחוב תחנת בייג'ינג ומדרום לה נמצאים שרידי חומת העיר. תחנת הרכבת של בייג'ינג נפתחה בשנת 1959 והייתה תחנת הרכבת הגדולה ביותר בסין באותה תקופה. אף על פי שמאז נעקפה על ידי התחנות הגדולות יותר בייג'ינג מערב ובייג'ינג דרום, תחנה זו נותרה היחידה הממוקמת בתוך האזור הישן של בייג'ינג. סגנון הבנייה של מבנה תחנת הרכבת הושפע מאדריכלות סינית מסורתית ומקלסיציזם סטליניסטי והמבנה מעוטר בגגונים מוזהבים ומגדלי שעון.

מהתחנה יוצאות רכבות לצפון-מזרח סין (שניאנג, דאליין וחרבין) על מסילת הרכבת בייג'ינג–חרבין, לשאנדונג (ג'ינאן וצ'ינגדאו) ולדלתא של נהר היאנגצה (שאנגחאי, נאנג'ינג והאנגג'ואו) על מסילת הרכבת בייג'ינג–שנגחאי ואף למונגוליה. בנוסף לקווים אלו, יוצאים מהתחנה כמה קווים בינלאומיים (העיקריים שבהם הם קווי הרכבת המקשרים בין בייג'ינג למוסקבה ולפיונגיאנג).

הקו הראשון של רכבת התחתית של בייג'ינג היה מסתיים בתחנת הרכבת של בייג'ינג בין השנים 1969 ל-1981. יותר מ-30 קווי אוטובוס עוצרים בתחנת הרכבת או בסמוך לה.

== קישורים חיצוניים ==

* 

קטגוריה:בייג'ינג: תחבורה
קטגוריה:אסיה: תחנות רכבת
קטגוריה:הרפובליקה העממית של סין: רכבות
ניו סנצ'ורי גלובל סנטר

תצוגת לילה של המרכז העולמי
ניו סנצ'ורי גלובל סנטר ("New Century Global Center") הוא בניין רב תכליתי באזור החדש טיאנפו של צ'נגדו, סצ'ואן, סין והוא המבנה הגדול בעולם מבחינת שטחו.<ref></ref>

== גודל ==
הבניין מתנשא לגובה של 100 מטרים ובסיסו בגודל 500 על 400 מטרים. שטח הרצפה של המבנה הוא 1,700,000 מטרים רבועים, מה מה שהופך אותו לבניין הגדול בעולם לפי שטח רצפה.<ref name="theindependent"></ref><ref name="CNN"></ref><ref name="ST"></ref>

== פיתוח ==
המבנה פותח ומומן על ידי קבוצת הבידור והנסיעות של המיליארדר דנג הונג. כמעט של הבניין הוקדשו לקניות. בנוסף, המבנה מכיל גם משרדים, חדרי ישיבות, מתחם אוניברסיטאי, שני מרכזים מסחריים, בתי מלון, קולנוע IMAX, "כפר ים תיכוני", ספינת פיראטים ומשטח החלקה אולימפי. גולת הכותרת של הבניין הוא פארק מים ("פארק המים של אי גן עדן"), המכיל חוף מלאכותי בשטח של 5,000 מטרים רבועים, שבו הותקן מסך בגודל של 150 על 40 מטרים המציג את האופק ומראה זריחות ושקיעות. בלילה משתרעת מעל הבריכה במה להופעות. במבנה יפתח מלון אינטרקונטיננטל שמיועד לכלול 1,009 חדרים.

== פרשיות שחיתות ==
אף על פי שחלקים מאזור הקניות נפתחו בתחילת 2013, המרכז היה מתוכנן להיפתח רשמית במרץ 2013 באירוח של כנס פורצ'ן 500 . עם זאת, איש העסקים שמאחורי הפרויקט, דנג הונג, נעצר באשמת שחיתות, והוועידה הועברה למלון אחר בעיר.

הפתיחה נדחתה עד ל-22 באוגוסט 2013, אך גם אז הוקטנה בעקבות מעצרם של יותר מ-50 פקידי ממשל מקומיים שנעצרו בסדרה של חקירות חופפות. <ref></ref>

== ראו גם ==
* גורדי השחקים הגבוהים בעולם

== קישורים חיצוניים ==

* [http://www.whitewaterwest.com/paradiseisland.html פארק המים פרדייז איילנד]
* [https://web.archive.org/web/20171001221011/http://www.etgcn.com/english/upload_en/etg_en/aboutgc/aboutgc.html תמונות של המבנה]

== הערות שוליים ==

קטגוריה:הרפובליקה העממית של סין: מבנים
אריאן ליטמן

אריאן ליטמן (אריאן ליטמן-כהן; נולדה בשווייץ בשנת 1962) היא פסלת, אמנית מיצבים ואמנית אינטרדיסיפלינרית ישראלית.

ליטמן יוצרת יצירות רבות, בפרט מפות ועצי זית, החבושות בתחבושות גזה, בעיקר מאז האינתיפאדה השנייה.<ref name=":0" />

==ביוגרפיה==
ליטמן נולדה בשנת 1962 בשווייץ<ref></ref> וגדלה במנזר<ref name=":0" />. בשנת 1981 עלתה לישראל. בשנת 1986 סיימה תואר ראשון ביחסים בינלאומיים והיסטוריה של ארצות האסלאם באוניברסיטה העברית. בשנת 1991 סיימה בהצטיינות את לימודיה בבצלאל, ובשנת 1998 השתתפה שם בתוכנית בצלאל לאמנים צעירים (MFA).
בשנים 1991–1994 הייתה ליטמן אוצרת עוזרת לאמנות עכשווית, במוזיאון ישראל. בשנת 2004 סיימה מאסטר באמנות ואסתטיקה באוניברסיטה העברית, וכן השתתפה בסמינר יהודי-ערבי בבית הספר לצילום, הדמיה ומוזיקה חדשה מוסררה.

==תערוכות יחיד==
(רשימה חלקית)
* 1992 – טבע דומם, גלריה בוגרשוב, תל אביב – תערוכה של טבע מלאכותי
* 1995 – בתולת ישראל ובנותיה, בית האמנים בירושלים
* 2000 – Core, גלריה נגא לאמנות עכשווית, תל אביב
* 2001 – הקשרים סמויים, אורנים - המכללה האקדמית לחינוך
* 2001 – הקשרים, הגלריה, קיבוץ בארי
* 2001 – ארץ לבנה, בית האמנים בירושלים. בעקבות תצלום אוויר בו נמחק מן התצלום היער שניטע לזכר סבה בשנת 1967, ואשר הסתיר בסיס צבאי, החלה ליצור יצירות של מפות ישראליות ובהן כתמים עיוורים.
* 2002 – היער הנייד מתוך LandEscapes, פרויקט בגלריה גרשמן, הגלריה האוניברסיטאית של מור קולג’ לאמנות, ואוניברסיטת דרקסל, פילדלפיה
* 2002 – הקשרים סמויים II, בית האמנים בירושלים
* 2007 – Border Land, מרכז וילי ברנדט, ירושלים
* 2011 – ארץ פצועה (פרויקט מיוחד), בית האמנים תל אביב. תערוכה שאצרה גליה בר אור.<ref></ref>
* 2023 – ארץ אם, אגריפס 12 גלריה לאמנים<ref></ref><ref name=":0"></ref>

==תערוכות משותפות==
(רשימה חלקית)
* 1994 – מטא-סקס 94, זהות, גוף ומיניות, עין חרוד ובת ים.
* 2008 – "Smoking Utopia", מיצב וידאו בשיתוף עם ראובן זהבי, משכן האמנים, הרצליה.
* 2009 – "אחוזים", אוצרות קבוצתית: ראובן זהבי, אריאן כהן-ליטמן, הגר יולזרי, חנה בן-חיים יולזרי, אוצרת ראשית אירנה גורדון, גלריה זיק, פרויקט מנופים, ירושלים
* שמלה, סימלה: שיבה לאנטיאה, אוצרות: ריטה מנדם-פלור ונעמי טנהאוזר<ref></ref>
* 2022 – מעשה במרחב, תערוכה קבוצתית משותפת בגלריות אגריפס 12 ומרי, אוצרת: נאוה ט' בראזני<ref></ref>

==פרסים==
* 1991 – פרס ע'ש מארי פישר לעידוד אמנים צעירים, בצלאל, אקדמיה לאומנות ועיצוב, ירושלים
* 1992–1993 – מלגה לאמנים צעירים, קרן תרבות אמריקה-ישראל
* 1994 – מלגת אינגבורג בכמן, מיסודו של אנסלם קיפר, קרן וולף

==קישורים חיצוניים==

==הערות שוליים==

קטגוריה:אמניות ישראליות
קטגוריה:אמני מיצג ישראלים
קטגוריה:אמניות מיצג ישראליות
קטגוריה:פסלות ישראליות
קטגוריה:פסלים ישראלים
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:עולות בשנות ה-1980
קטגוריה:עולים בשנות ה-1980
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1962
קטגוריה:ישראלים שנולדו ב-1962
Standing Next to You

"Standing Next to You" (בעברית: "עומד לידך") הוא שיר של הזמר הדרום קוריאני ג'ונגקוק מ-BTS, שפורסם כסינגל ב-3 בנובמבר 2023 דרך ביג היט מיוזיק כסינגל מוביל של אלבום האולפן הראשון של ג'ונגקוק Golden, שפורסם ב-3 בנובמבר 2023.

== רקע והוצאה ==
ב-15 באוקטובר, "Standing Next to You" נחשף בתור השיר הרביעי מתוך אלבום הבכורה של ג'ונגקוק, Golden, וגם בתור הסינגל המוביל של האלבום,<ref></ref> לפי הודעה של ביג היט.<ref></ref> השיר מסמן את שיתוף הפעולה השני בין ג'ונגקוק והזמר-יוצר האמריקאי אנדרו ואט והמפיק הקנדי סירקט, אחרי "Seven" מוקדם יותר באותה שנה.<ref></ref> פוסטר רשמי לסינגל, כולל מועד היציאה המדויק, נחשף יום לאחר מכן.<ref></ref> הפוסטר מתאר את הזמר לבוש בבלייזר שחור ושרשרת נשענת על רקע אפור.<ref></ref> הכריכה של הסינגל, המורכבת מאותיות פשוטות באדום, כחול ואפור על רקע שחור, נחשפה באמצעות שירותי סטרימינג מאוחר יותר באותו היום. הקליפ הרשמי של "Standing Next to You" כולל עלילה רופפת על ג'ונגקוק הרודף אחרי אישה מסתורית, אך כולל בעיקר את ג'ונגקוק שמציג את כישורי הריקוד שלו באמצעות כוריאוגרפיה משוכללת.<ref></ref>

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ג'ונגקוק
קטגוריה:שירי אשר
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
ג'ון פול דה-ג'וריה

ג'ון פול ג'ונס דה-ג'וריה (דג'וריה; באנגלית: John Paul Jones DeJoria; נולד ב-13 באפריל 1944) הוא יזם ופילנתרופ אמריקאי.

איש עסקים שידוע בעיקר כמייסד שותף של קו מוצרי השיער 'פול מיטשל' ומותג הטקילה 'פטרון'. נכון ל-2017 הוערך הונו האישי בכ-3.1 מיליארד דולר וסיפור חייו משמש השראה כדוגמה למושג "החלום האמריקאי", עלייה מעוני מוחלט להצלחה עסקית.

==ביוגרפיה==
דה-ג'וריה נולד באקו פארק שבלוס אנג'לס, קליפורניה. בנם השני של זוג מהגרים לארצות הברית: אב מאיטליה ואם מיוון. כשהיה בן שנתיים התגרשו הוריו ולאחר שאמו החד־הורית לא הצליחה לכלכל את ילדיה נשלחו הילדים לבית אומנה שבו שהו במהלך השבוע. בגיל תשע חזר לאמו ויחד עם אחיו הגדול החלו הילדים למכור עיתונים וכרטיסי ברכה כדי לתמוך בפרנסת המשפחה.

אחרי שירות צבאי בצי ארצות הברית, עבד במגוון עבודות זוטרות. לאחר שפוטר מעבודה זוטרה במותג טיפוח השיער "Redken" , ייסד ב-1980 את קו מוצרי השיער שלו 'ג'ון פול מיטשל' ביחד עם מעצב השיער פול מיטשל , עם הלוואה קטנה של 700 דולר כשהוא מתגורר ברכבו, מכונית רולס-רויס בת 20 שנה. את המוצרים שיווק בתחילה בעצמו.

בעקבות הצלחתו החל להשקיע גם בתחום האלכוהול וייסד ב-1989 את יצרנית הטקילה "פטרון". הוא שותף מייסד של רשת המועדונים "House of Blues" ובעל עניין בשורה ארוכה של חברות בתחומי הבידור, האנרגיה, הרכב ועוד.

דה-ג'וריה ידוע גם בפעילותו הנדבנית ותומך בארגונים למאבק ברעב, סיוע לילדים באפריקה, איכות הסביבה ועוד. הוא תורם בולט של הוועדה הדמוקרטית הלאומית ותרם לפוליטיקאים כמו טד קרוז וריק פרי.

==קישורים חיצוניים==

* 

קטגוריה:מיליארדרים אמריקאים
קטגוריה:יזמים אמריקאים
קטגוריה:אנשי עסקים אמריקאים
קטגוריה:נדבנים אמריקאים
קטגוריה:אמריקאים שנולדו ב-1944
איסור שינוי סדר התרומות והמעשרות

שינוי סדר התרומות והמעשרות נאסר בתורה במצוות לא תעשה, שנאמר: . בהפרשת תרומות ומעשרות קיים סדר פנימי בין התרומות והמעשרות, ויש להפריש דווקא בסדר זה. המפריש בסדר שונה עובר על מצוות לא תעשה, אך יש תוקף להפרשה שביצע. כמו כן, העובר על מצווה זו אינו לוקה, משום שהמצווה נחשבת ללאו הניתק לעשה.

==סדר התרומות והמעשרות==
הסדר הנכון בו יש להפריש את מתנות הזרע הוא:
* ביכורים
* תרומה גדולה
* מעשר ראשון (והוא קודם להפרשת תרומת מעשר ממנו)
* מעשר שני (ובשנים שנוהג במקומו: מעשר עני)
הנימוקים לסדר זה מוסברים במשנה: הביכורים קודמים לתרומה, משום שהביכורים "הם ביכורים לכל" (המפרשים מסבירים שלשון ביכורים מבטא ראשוניות, ולכן יש להקדים את הביכורים לתרומה, או משום שמצוות ביכורים מוזכרת בתורה לפני מצוות התרומה). התרומה קודמת למעשר משום שהתרומה נקראת בתורה "ראשית", ומעשר ראשון קודם לשני משום שבמעשר הראשון כלולה תרומת המעשר שנקראת ראשית.

==פרטי דינים==
===דמאי===
כאשר מפרישים תרומות ומעשרות מדמאי, אין חיוב להקפיד על הסדר. יחד עם זאת, גם בדמאי אין להפריש תרומת המעשר לפני שמפרישים מעשר ראשון.
===הפרשת תרומות ומעשרות והפרשת חלה===
כאשר קיימת חובה של הפרשת חלה בנוסף לתרומות ומעשרות, כגון שנעשה בצק מחמשת מיני דגן שחייבים בתרומות ובמעשרות לפני שהופרשו מהם התרומות והמעשרות, יש להפריש את הפרשת החלה בין הפרשת המעשר הראשון לבין הפרשת המעשר השני.
===וידוי מעשרות===
מי שהפריש את המעשרות שלא כסדרם לא יכול לקיים את מצוות וידוי מעשרות.
===התרה לתיקון===
יש אחרונים שכתבו שמי שעבר והפריש לא לפי הסדר הנכון יעשה התרה ויפריש את המעשרות מחדש.

==קישורים חיצוניים==
* [https://www.yeshiva.org.il/wiki/index.php/מיקרופדיה_תלמודית:הפרשת_תרומות_ומעשרות#שנוי_הסדר "שנוי הסדר"] בערך "הפרשת תרומות ומעשרות" במיקרופדיה תלמודית, באתר ויקישיבה

==הערות שוליים==

קטגוריה:מצוות לא תעשה
קטגוריה:מצוות התלויות בארץ
קטגוריה:תרומות ומעשרות
קטגוריה:פרשת משפטים
קרדיצה (כדורסל)

מועדון כדורסל א.ס.ק. קרדיצאס (ביוונית: Α.Σ.Κ. Καρδίτσας K.A.E), הוא מועדון כדורסל יווני מקרדיצה המשחק בליגת העל היוונית בכדורסל.

== היסטוריה ==
א.ס.ק. קרדיצאס נוסדה בשנת 2006 כתוצאה ממיזוג בין המועדונים א.ס. קרדיצאס ואמילה קרדיצאס. שני המועדונים הם בעצמם מיזוגים של המועדונים איאדה קרצידאס ומועדון ספורט קרדיצאס, וג.ס. קרדיצאס, אנאגניסי קרדיצאס ואמילה קרדיצאס (בהתאמה).

בשנים הראשונות שיחקה קרדיצה בליגות המקומיות, והתנדנדה בין הליגה החמישית והשישית במדינה. בעונת 2013/14 עלתה הקבוצה לליגה הרביעית, ושנתיים לאחר מכן העפילה לליגה השלישית. בעונת 2016/17, לאחר עונה אחת בלבד בליגה B, העפילה הקבוצה לליגה השנייה. ב-2021 הצטרף לקבוצה סנטר נבחרת יוון בכדורסל לשעבר יואניס בורוסיס (שנולד בעיר החל את דרכו בקבוצת הנוער של ג.ס. קרדיצאס), והוא הוביל אותה לאליפות הליגה בעונת 2021/22 ולעלייה ראשונה בהיסטוריה לליגת העל היוונית בכדורסל.

בורוסיס, שפרש ממשחק לאחר הזכייה באליפות, מונה לנשיא המועדון ועל שמו נקרא אולם הספורט החדש של הקבוצה.

== עונה אחר עונה ==
{| class="wikitable" style="text-align:center"
!עונה
!רמה
!ליגה
!מקום
!מאזן
|-
|2014/15
|4
|ליגה C
|8
|14–12
|-
|2015/16
|4
|ליגה C
|bgcolor=silver|2
|20–2
|-
|2016/17
|3
|ליגה B
|bgcolor=silver|2
|24–6
|-
|2017/18
|2
|ליגה A2 
|10
|14–16
|-
|2018/19
|2
|ליגה A2
|4
|17–15
|-
|2019/20
|2
|ליגה A2
|5
|11–10
|-
|2020/21
|2
|ליגה A2
|8
|10–10
|-
|2021/22
|2
|ליגה A2
|bgcolor=gold|1
|24–4
|-
|2022/23
|1
|ליגה A1 
|10
|5–17
|}

== שחקנים בולטים ==
* יואניס בורוסיס
* ג'יימס בייטמון
* שאק ביוקנן

== קישורים חיצוניים ==

== הערות שוליים ==

קטגוריה:קבוצות כדורסל יווניות
גרוק

גרוק (באנגלית: Grok) הוא תחדיש שטבע הסופר האמריקאי רוברט היינליין עבור רומן המדע הבדיוני שלו משנת 1961 "גר בארץ נכריה". המילון האנגלי של אוקספורד מסכם את המשמעות של גרוק כ"להבין באופן אינטואיטיבי או על ידי אמפתיה, ליצור קשר עם" ו"להזדהות או לתקשר באהדה (עם); כמו כן, לחוות הנאה", הרעיון של היינליין מרומז בניואנסים, כשהמבקר איסטוואן סיקסרי-רוני ג'וניור ציין כי "ניתן לראות את הנושא המרכזי של הספר כהגדרה מורחבת של המונח." על-אף האימוץ בקהילות דיגיטליות ובספרות, "גרוק" כמושג, זכה גם לביקורות בשנים שלאחר הפרסום הראשוני של הספר. המונח וההיבטים של המושג הבסיסי הפכו לחלק מקהילות כמו במדעי המחשב.

== תיאורים ב"גר בארץ נכריה" ==
המבקר דייוויד א. רייט האב מציין שבמהדורה המלאה המוקדמת משנת 1991, המילה "גרוק" נוצלה תחילה ללא כל הגדרה מפורשת בעמוד 22 והמשיכה בשימוש מבלי שהוגדרה במפורש עד לעמוד 253. הוא מציין כי ההגדרה המכוונת הראשונה הזו היא פשוט "לשתות", אבל זו רק מטפורה, כמו שבאנגלית 'I see' (אני רואה) פירושו לעיתים קרובות 'אני מבין'. המבקרים גשרו על העדר זה של הגדרה מפורשת על ידי ציטוט של קטעים מתוך הספר הממחישים את המונח.

== אימוץ ושימוש מודרני ==
=== בתרבות מהנדסי התוכנה ===
השימושים במילה בעשורים שאחרי שנות ה-60 מרוכזים יותר בתרבות המחשבים, כמו הופעה ב- InfoWorld ב-1984: "אין תוכנה! רק מצבים פנימיים שונים של חומרה. הכל חומרה! חבל שמתכנתים לא מגרקים (שימוש המונח בתור פועל) טוב יותר."

קובץ הז'רגון, שמתאר את עצמו כ"מילון האקרים" ופורסם תחת השם הזה שלוש פעמים, מכניס את גרוק בהקשר תכנותי.

הערך היה קיים בצורות המוקדמות ביותר של קובץ הז'רגון, החל משנות השמונים המוקדמות. שימוש טכני טיפוסי מהתנ"ך של לינוקס, 2005 מאפיין את פילוסופיית פיתוח התוכנה של יוניקס כ"כזו שיכולה להפוך את חייך להרבה יותר פשוטים ברגע שאתה מגרק את הרעיון".

דף האינטרנט הראשי של cURL, כלי קוד פתוח וספריית תכנות, מתאר את הפונקציה של cURL כ"cURL groks URLs".

הספר Cyberia מכסה בהרחבה את השימוש בו בתת-תרבות זו.
תוכנת רישום הקשות המשמשת את ה-NSA עבור פעולות איסוף המודיעין מרחוק שלה נקראת GROK.

אחד ממסנני הניתוח החזקים ביותר בשימוש ברכיב logstash של תוכנת ElasticSearch נקרא grok .

ספר עיון מאת Carey Bunks על השימוש בתוכנית מניפולציית התמונות של GNU נקרא [http://tinf2.vub.ac.be/~dvermeir/manuals/gimp/Grokking-the-GIMP-v1.0/index.html Grokking the GIMP]

כלי נפוץ המשמש לפיתוח ענן הוא כלי שנקרא ngrok, אשר מייצג 'רשת grok'. זהו כלי עזר שיוצר מנהרה מאובטחת במחשב מקומי יחד עם כתובת URL ציבורית לגישה למחשב המקומי.

== הערות שוליים ==

קטגוריה:רוברט היינליין
XAI

X.AI Corp,<ref name="OpenCorporates"></ref> ובקיצור xAI, היא חברת הזנק אמריקאית הפועלת בתחום הבינה המלאכותית, שהוקמה על ידי אילון מאסק במרץ 2023.

ב-4 בנובמבר 2023, Musk ו-xAI חשפו את גרוק, צ'טבוט בינה מלאכותית המשולבת בפעילות X (לשעבר טוויטר). בסוף ינואר 2024 פורסם כי החברה במגעים מתקדמים לגיוס חסר תקדים של 6 מיליארד דולר. גיוס זה ישווה לחברה שווי שוק של כ-20 מיליארד דולר. הגיוס בוצע במאי אותה שנה והעמיד את החברה על שווי שוק של 24 מיליארד דולר.

== רקע ==
בשנת 2015, מאסק הצטרף לדירקטוריון המכונן בחברת מחקר AI (שבזמנו היתה) ללא מטרות רווח, OpenAI.<ref name=":0"></ref> הוא השקיע כמיליארד דולר ב-OpenAI,<ref></ref> אך פרש מהדירקטוריון ב-2018 לאחר אי הסכמה על בטיחות וסיכונים שסבר שיש בבינה מלאכותית.<ref name=":0" />

באפריל 2023, הפייננשל טיימס דיווח כי מאסק מתכנן להשיק סטארט-אפ בינה מלאכותית. הוא הבטיח אלפי מעבדי Nvidia GPU עבור מודל שפה גדול חדש.

xAI נוסדה ב-9 במרץ 2023 בנבאדה<ref name="OpenCorporates" /> על ידי אילון מאסק.<ref></ref><ref></ref><ref></ref> לפי אתר האינטרנט של החברה נכון ליולי 2023, "המטרה של xAI היא להבין את הטבע האמיתי של היקום".<ref name=":1"></ref>

== החברה ==
מאסק הכריז רשמית על הקמת xAI ב-12 ביולי 2023. <ref></ref> התאריך (7 + 12 + 23 = 42) נבחר כהתייחסות לספר "מדריך הטרמפיסט לגלקסיה" מאת דאגלס אדמס<ref></ref> (בו מחשב-על מחשב שהתשובה לשאלת החיים הסופית, היקום, והכל 42) ולמשימה של החברה "להבין את היקום".<ref></ref><ref name=":1" /> מטה החברה נמצא באזור מפרץ סן פרנסיסקו בקליפורניה. <ref></ref>

לדברי מובילי הפרויקט, אחת המטרות של xAI היא ליצור בינה מלאכותית שמסוגלת לחשיבה מתמטית מתקדמת, משהו שלא נמצא במודלים הנוכחיים.<ref></ref>

ב-3 בנובמבר, מאסק הצהיר כי xAI תציג את מודל הבינה המלאכותית הראשון שלה בפני "קבוצה נבחרת".<ref></ref> ב-4 בנובמבר 2023, Musk ו-xAI חשפו את Grok, צ'טבוט בינה מלאכותית המשולבת בכבדות עם X, עבור מנויי Premium+ בלבד.<ref></ref><ref></ref>

==קישורים חיצוניים==
* 

== הערות שוליים ==

קטגוריה:אילון מאסק
קטגוריה:חברות בינה מלאכותית
קארוי באל

קארוי באל (בהונגרית: Baál Károly; ניול, 7 בספטמבר 1894<ref></ref> – בודפשט, 17 בספטמבר 1947)<ref></ref> היה דוקטור לרפואה יהודי-הונגרי, רופא פנימי ורופא ילדים, רופא ראשי בסנטוריום, יועץ שר הבריאות, רופא פורץ דרך בתחום הטיפול המתמשך בילדים חולים בסנטוריום הראשון בהונגריה לילדים שפתח בבעלותו ובניהולו.

==קורות חיים==
קארוי באל נולד במשפחה יהודית כבנם של יוז'ף באל (1860–1943), מפקח רכבת, ושל לאדל פישר (1870–1936). הוא סיים את בחינות הבגרות בבית הספר המלכותי הממלכתי הריאלי בשופרון (1912), ולאחר מכן למד בפקולטה לרפואה של אוניברסיטת בודפשט (שמה היום אוניברסיטת אטווש לוראנד). הוא שירת כלוחם במלחמת העולם הראשונה וקיבל מספר עיטורים. ביולי 1914 הצטרף לגדוד חיל הרגלים ה-18 של צבא היבשה, משם הועבר לגדוד הרגלים ה-29, באוקטובר אותה שנה וסיים את בית הספר לקצינים. עם גדוד 306 נשלח לחזית המזרחית הרוסית בינואר 1915. ב-15 בדצמבר אותה השנה הוא סבל מפגיעת ראש קשה ונאלץ לקבל טיפול בבית חולים צבאי במשך שנה. מינואר 1917 היה מפקד בית ההבראה וחנופש לקצינים בקובלנץ. בינתיים, בפברואר 1917, קיבל את התואר שלו.

בתקופת הרפובליקה הסובייטית ההונגרית, הוא ברח לווינה, לאחר חזרתו עבד בבית החולים סנט אישטוואן ובבית החולים סנט לאסלו. ב-1929 ייסד את בית ההבראה לילדים היבשוולג', שזכה לתהילה לאומית בניהולו. במאי 1937 העביר את המוסד לשוואבהג' (Svábhegy),<ref></ref><ref>A Svábhegy tetején, Budapest legszebb helyén

nyílt meg az ország legtökéletesebb gyermeküdülőhelye, a dr. Baál-féle Svábhegyi Gyermekszanatórium</ref> שמאז ואילך נשא את השם "הסנטוריום לילדים בשוואבהג' על שם ד"ר באל" (Dr. Baál Svábhegyi Gyermekszanatórium). הוא ערך סיורי לימודים ארוכים מחוץ למולדתו, באוסטריה, אנגליה וצרפת. הוא פרסם מספר רב של מאמרים, בעיקר בתחום רפואת הילדים, בכתבי עת רפואיים. מותו נגרם כתוצאה מפקקת בעורקים הכליליים.

אשתו הייתה אילונה קומור, בתם של מיקשה קראוס ושל פאולינה שיצר, עמה התחתן ב-1926 בסקשפהרוואר.<ref></ref> בתו הייתה ד"ר יהודית באל.

== לקריאה נוספת ==
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* (סיזר דה סגארדלי. ספר הזיכרון להיסטוריה הצבאית של רגימנט חיל הרגלים המלכותי ההונגרי ה-29 של בודפשט ושל רגימנט חיל הרגלים המלכותי ההונגרי ה-29 (1936)
* (לקסיקון התחייה ההונגרית)

== קישורים חיצוניים ==
* [https://www.darabanth.com/hu/gyorsarveres/328/kategoriak~Festmeny-mutargy-papirregiseg-egyeb/Reklam~1000033/cca-1920-Huvosvolgy-Dr-Baal-Karoly-foorvos-gyermekszanatoriuma-reklamtabla-karton-33x50-~II1624040 פרסומת לבית ההבראה לילדים של קארוי באל]
* [https://www.geni.com/people/Dr-Károly-Baal/6000000028456030445 קארוי באל], באתר GENi

== הערות שוליים ==

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:ניצולי השואה: הונגריה
קטגוריה:הונגרים שנולדו ב-1894
קטגוריה:הונגרים שנפטרו ב-1947
קאלום וודהאוס

קאלום וודהאוס (באנגלית: Callum Woodhouse; נולד ב-7 בינואר 1994)<ref>According to biogs.com, "Callum Woodhouse was born on 7 January 1994 and heralds from Stockton-on-Tees. His father Kevin was managing director of an oil company and his mother Gail was a nurse. Callum attended Ian Ramsey School and studied A Levels in English language, media studies and theatre studies at Stockton Sixth Form College." Retrieved 17 Jan 2021</ref> הוא שחקן בריטי.<ref>Newton, David (14 April 2019) [https://wyldemag.com/interviews/2019/4/13/the-wylde-interview-callum-woodhouse The Wylde Interview: Callum Woodhouse], Wylde. Retrieved 24 November 2019.</ref>

== קריירה ==
בשנת 2016 החל לשחק בתפקיד ראשי בסדרת הדרמה הקומית The Durrells.<ref name="bond">Bond, Kimberly (12 May 2019) [https://www.radiotimes.com/news/tv/2019-05-12/the-durrells-series-4-cast-itv-keeley-hawes/ Meet the cast of The Durrells series four], Radio Times. Retrieved 24 November 2019.</ref>

ידוע גם בזכות גילום דמותו של ג'וש מרסדן בסדרת הדרמה הקומית "רגליים קרות".<ref>Gibb, Bill (29 April 2018) [https://www.sundaypost.com/fp/he-was-hot-stuff-in-the-durrells-but-now-callum-has-cold-feet-callum-woodhouse/ He was hot stuff in The Durrells but now Callum Woodhouse has Cold Feet], The Sunday Post. Retrieved 24 November 2019.</ref><ref>(15 January 2019) [https://www.express.co.uk/showbiz/tv-radio/1072372/Cold-Feet-2019-cast-who-plays-Josh-actor-Callum-Woodhouse-The-Durrells-ITV Cold Feet 2019 cast - Who is Josh Marsden on Cold Feet?, Who is actor Callum Woodhouse?], Daily Express. Retrieved 24 November 2019.</ref>

הוא הופיע גם בתור רנדל ג'ונס<ref>(17 January 2019) [https://www.bbc.co.uk/programmes/b0byqfs5 Credits: The Skylark Scandal], Father Brown (Series 7; Episode 9), BBC One. Retrieved 24 November 2019.</ref> בפרק מהעונה השביעית של הדרמה התקופתית הבלשית Father Brown.

בשנת 2020 החל להופיע בתפקיד ראשי בסדרה "כל היצורים גדולים כקטנים" על ג'יימס הריוט. וודהאוס מגלם את טריסטן פרנון, אחיו הצעיר של זיגפריד פרנון.<ref></ref> הסדרה חודשה לעונה שנייה, גם היא בת שישה פרקים בתוספת ספיישל חג המולד, ששודר בספטמבר 2021.<ref></ref> עונה שלישית שודרה ב-2022.

== פילמוגרפיה ==
{| class="wikitable sortable"
!שנה
!כותרת
!תפקיד
! class="unsortable" | הערות
|-
| 2015
| חדר 17
| החתן
| סרט קצר
|-
| 2017
|B&B
| פול
|
|-
| 2018
|The Hoist
| קאלום
| סרט קצר
|-
| 2016, 2019
| רגליים קרות
| ג'וש מרסדן
| עונה 6 פרק 8 ועונה 8 פרק 1
|-
| 2016-2019
|The Durrells
| לסלי דורל
|תפקיד ראשי
|-
| 2019
|Father Brown
| רנדל ג'ונס
| עונה 7 פרק 9
|-
| 2019
|Damaged but Interesting
| ארט ג'נסון
| סרט קצר
|-
| 2020–2022
| כל היצורים גדולים כקטנים
| טריסטן פרנון<ref></ref>
| תפקיד ראשי
|-
| 2022
|Raven's Hallow
| וויל טיילור
| סרט צילום
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1994
חנה לרנר (פרופסור)

חנה לרנר היא פרופסור חבר בבית הספר למדע המדינה, ממשל ויחסים בילאומיים באוניברסיטת תל אביב ועומדת בראש המכון לממשל ע"ש הרטוג וכן בראש מכון ברודי לדיפלומטיה מעשית.

==ביוגרפיה==
חנה לרנר סיימה תואר ראשון בפילוסופיה והיסטוריה ותואר שני בפילוסופיה (בהצטיינות)' שניהם באוניברסיטת תל אביב. את לימודי הדוקטורט במדע המדינה השלימה באוניברסיטת קולומביה בניו יורק. בשנת 2007 התקבלה לסגל בית הספר למדע המדינה, ממשל ויחסים בינלואמיים באוניברסיטת תל אביב, בשנת 2013 הועלתה לדרגת מרצה בכיר ובשנת 2019 הועלתה לדרגת פרופסור חבר. בשנת 2020 מונתה לעמוד בראש בית הספר למדע המדינה, ממשל ויחסים בינלאומיים. הייתה חוקרת אורחת באוניברסיטת פרינסטון ובאוניברסיטת מסצ'וסטס, וכן הובילה קבוצת מחקר בינלאומית בנושא חוקות ודת במכון ללימודים מתקדמים באוניברסיטת בילפלד.

מחקריה של פרופסור לרנר עוסקים בהבטים שונים של הקשר בין פוליטיקה ומשפט, ובמיוחד במחקר השוואתי של כתיבת חוקות, בסוגיות של דת ודמוקרטיה, וכן בנושאים של ממשל גלובלי וצדק גלובלי תוך התמקדות בשאלת האחריות כלפי זכויות עובדים בשרשראות אספקה על-לאומיות. עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.

לפני שהצטרפה לסגל אוניברסיטת תל אביב כיהנה כסגנית מנהל בית הספר למנהיגות חינוכית במכון מנדל למנהיגות בירושלים. בעבר ערכה חדשות בגלי צה"ל והייתה המנהלת-המייסדת של מחלקת החדשות של רדיו דרום.

==מספריה==
<div class="mw-content-ltr">
* Lerner, H. & Landau, D., (eds.), Comparative Constitution Making, Edward Elgar, 2019
* Lerner, H. & Bali, U., (eds.), Constitution Writing, Religion and Democracy, Cambridge: Cambridge University Press, 2017. Paperback 2018
* Lerner, H., Dahan, Y. & and Milman Sivan, F. (eds.), Global Justice and International Labour Rights, Cambridge: Cambridge University Press, 2016. Paperback 2017.
* Lerner, H., Making Constitutions in Deeply Divided Societies, Cambridge: Cambridge University Press, 2011. Paperback 2001.</div>

== קישורים חיצוניים ==
* [https://social-sciences.tau.ac.il/profile/hanni חנה לרנר], באתר בית הספר למדע המדינה, ממשל ויחסים בינלואמיים אוניברסיטת תל אביב.
* [https://www.youtube.com/watch?v=QtRS8VSutS0 חנה לרנר, ניתוח השוואתי פורמליסי של טקסטים חוקתיים: אתגרים וספקות]
* [https://www.youtube.com/watch?v=dyFZzEETHmI חנה לרנר, המערכת הפוליטית בישראל]

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת תל אביב: מדע המדינה
קטגוריה:חיילי גלי צה"ל
קטגוריה:סגל רדיו דרום
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אליהו דוד ששון

אליהו (אליאס) דוד ששון (באנגלית: Elias David Sassoon; י"ב בניסן ה'תק"פ, 27 במרץ 1820 – י' בניסן ה'תר"ם, 2 במרץ 1880) היה סוחר יהודי שפעל במזרח הרחוק ב. ממייסדי הקהילה היהודית בשאנגחאי.

== ביוגרפיה ==
אליהו דוד ששון נולד בבגדאד ב-27 במרץ 1820 לדוד ששון, בן לאשתו הראשונה חנה. עקב דיכוי יהודי בגדאד על ידי הסולטנות העות'מאנית נמלטה משפחתו עם נכסיה לבומביי דרך פרס. אביו, דוד ששון, היה מעורב בעסקים בבומביי כבר בשנת 1832, והפך עד מהרה לאחד האנשים העשירים בעיר. הוא פעל בהתחלה כמתווך בין חברות הטקסטיל הבריטיות לבין סוחרים במפרץ, ולאחר מכן כמשקיע בנכסים בעלי ערך בנמל.

אליהו היה כנראה היהודי הראשון להגיע לשאנגחאי ב-1844, לאחר שסין אולצה לחתום על חוזה נאנקינג והעיר נפתחה לסוחרים זרים, כנציג מסחרי של אביו. הוא עבר בין הונג קונג, גואנגג'ואו ובומביי, כשהוא הופך את שאנגחאי לנקודת מושבו ב-1850.

במקור מסחרו התמקד באופיום וטקסטיל, והתרחב בהדרגה לפריטים נוספים. הוא קנה חלק ב, חברת שייט שאפשרה לו להיכנס לעסקי תובלה.

לאחר פטירת אביו ב-1864, עמד בראש החברה אחיו הבכור אלברט, ולאליהו ניתן תפקיד נמוך מכפי יכולתו. בעקבות כך הקים אליהו ב-1867 חברה עצמאית בשם "האדונים א. ד. ששון ושות'" והתחרה בחברת דוד ששון ושות'. כשותף הוא לקח את בנו יעקב, שהיה בן עשרים וארבע ובעל כישרונות מסחריים גדולים. החברה התחרתה בהצלחה בחברת דוד ששון, והרחיבה את תחומי פעולתה אל אפריקה ואמריקה.

אליהו המשיך לשמור תורה ומצוות והתבדל מהקהילה הלא יהודית בשאנגחאי, בשונה מאחיו ראובן וארתור. הוא היה מהתורמים להשלמת בית הכנסת אוהל דוד בפונה, שבבנייתו החל אביו, והקים בית כנסת נוסף בהונג קונג. הוא גם תרם הרבה למוסדות בארץ ישראל, ותרם 100 אלף פרנק לטובת הקמת בית ספר יהודי בבומביי, וב-1878 קנה בית קברות ליהודי בומביי לזכר בנו יוסף שנפטר ב-1868 בשאנגחאי.

אליהו, שסבל ממחלת דיזנטריה וכלי הנשימה, יצא בפקודת רופאיו להחליף אוויר בסינגפור. בעודו בדרך הרגיש רע מאוד ונאלץ לרדת בקולומבו. נפטר בגאלה הסמוכה לקולומבו שבציילון הבריטית ב-1880, ונקבר בבומביי.

==משפחתו==
אליהו ששון נישא ללאה בת משה מרדכי גבאי (נפטרה בכ"ח בניסן ה'תרל"ח, 1 במאי 1878) ולהם שישה בנים ושלושה בנות: יעקב (1844–1916); צ'ארלס (1847–?); יוסף (1851–1868); אדוארד (1853–1924); חנה (1854–1921); מאיר (1855–1924); רחל (1858–?); שרה (1861–?); דוד (1866–1938).

== הנצחה ==
ב-1884 הקים בנו, יעקב ששון, את בית הכנסת אליהו בבומביי, שנקרא על שמו.

==לקריאה נוספת==
* אברהם בן-יעקב, אליהו בן דוד ששון וצאצאיו, בתוך: הנ"ל, 

== קישורים חיצוניים ==

* 

== הערות שוליים ==

קטגוריה:משפחת ששון
קטגוריה:יהדות שאנגחאי
קט:מומבאי
קטגוריה:ילידי 1819
קטגוריה:נפטרים ב-1880
הכפיל (סרט, 2024)

הכפיל (באנגלית: The Fall Guy) הוא סרט קומדיית פעולה אמריקאי בבימויו של , על פי תסריט של . הסרט הוא עיבוד לסדרת הטלוויזיה משנות ה-80 באותו השם שנוצרה על ידי גלן א. לארסון. בסרט מככבים ראיין גוסלינג ואמילי בלאנט.

הסרט עלה לאקרנים בישראל ב-25 באפריל 2024, ובארצות הברית נדחה מ-1 במאי ל-3 במאי 2024, תחת הפצת "סרטי יוניברסל".

== תקציר העלילה ==
הפעלולן קולט נכנס לפתע לנעליו של שחקן קולנוע, ומוצא את עצמו עובד על סט צילומים.

== צוות השחקנים והדמויות ==
*ראיין גוסלינג - קולט סיברס, פעלולן שנכנס לנעליו של שחקן קולנוע, ועוזר לחברתו לסיים את צילומי הסרט.
* אמילי בלאנט - ג'ודי מורנו, בת-זוגו לשעבר של קולט.
* וינסטון דיוק - חברו ורכז הפעלולים של קולט.
* אהרון טיילור-ג'ונסון - טום ריידר, שחקן סרטי פעולה מפורסם.
* האנה וודינגהם - גייל, המפיקה של ג'ודי.
* סטפני הסו - העוזרת האישית של ריידר.
* טרסה פאלמר
* ג'ייסון מומואה - בתפקיד עצמו בהופעת קמע.

== הפקה ==
=== פיתוח ===
ביולי 2010, דווח בעיתון היומי "לוס אנג'לס טיימס כי הסרט מבוסס על הסדרה "" משנות ה-80 נמצא בפיתוח. "דרימוורקס" חברו למפיקים וולטר פ. פארקס ולורי מקדונלד בפרויקט הסרט, ומרטין קמפבל היה במגעים לביים את הסרט. באמצעות אמצעי ההפצה של חברת וולט דיסני "סרטי טאצ'סטון" "דרימוורקס" הייתה אמורה להעלות את הסרט לאקרנים בארצות הברית, רוסיה ואוסטרליה, בעוד ש"Mister Smith Entertainment" התעסק בקידום המכירות. בספטמבר 2013, דוויין ג'ונסון היה במשא ומתן לגילום את התפקיד הראשי.

בספטמבר 2020, נודע כי ראיין גוסלינג, הבמאי דייוויג ליץ' והתסריטאי דרו פירס עובדים על סרט פעלולנים על ידי חברת ההפקה "סרטי יוניברסל". במאי 2022, אושר שהסרט הוא עיבוד קולנועי של הסדרה "The Fall Guy".

=== ליהוק ===
בספטמבר 2022, הצטרפה אמילי בלאנט לצוות השחקנים. וגוסלינג ומשפחתו הגיעו לאוסטרליה כדי להתחיל בצילומים. באוקטובר 2022, נחשף כי אהרון טיילור-ג'ונסון, שעבד בעבר עם ליץ' בסרט "רכבת הקליע" משנת 2022, וסטפני הסו יצטרפו לצוות השחקנים. בנובמבר 2022, וינסטון דיוק, האנה וודינגהם וטרסה פאלמר הצטרפו לצוות השחקנים.

=== צילום ===
צילומי הסרט החלו באוקטובר 2022 בסידני, אוסטרליה, באולפני דיסני אוסטרליה. ב-22 בינואר 2023, גשר נמל סידני נסגר למספר שעות בשל צילומי סצנות בהן גוסלינג היה מעורב.

== הפצה ==
ב-12 באפריל 2024, נערך בלאס וגאס, בהשתתפות כ-6,000 איש מתעשיית הקולנוע העולמית כנס סינמה-קון השנתי של איגוד בעלי בתי הקולנוע בארצות הברית בו אולפני יוניברסל הקרינו בבכורה את הסרט.<ref></ref>

הסרט עלה לאקרנים ב-25 באפריל 2024 בישראל, וצפוי לעלות בארצות הברית ב-3 במאי 2024 תחת הפצת "סרטי יוניברסל". התעתד לעלות ב-1 במרץ אך נדחה.

== קישורים חיצוניים ==

* 

== הערות שוליים ==

קטגוריה:סרטי 2024
קטגוריה:סרטי פעולה אמריקאיים
קטגוריה:סרטים אמריקאיים משנת 2024